ເຈົ້າໜ້າທີ່ ຂອງທ່ານໂອບາມາ ເຮັດວຽກ ຮັກສາຂໍ້ມູນ ການໂຈມຕີ ທາງອິນເຕີແນັດ ຂອງຣັດເຊຍ 
ລາຍງານກ່າວວ່າ ເຈົ້າໜ້າທີ່ຈຳນວນນຶ່ງ ຂອງລັດຖະບານທ່ານໂອບາມາ ໄດ້ພະຍາຍາມຈະເຮັດໃຫ້ຂໍ້ມູນ ການຕິດຕໍ່ກັນ ຂອງເຈົ້າໜ້າທີ່ ສຫລ ແລະຣັດເຊຍ ຊອກຫາໄດ້ງ່າຍຂຶ້ນ.
ໜັງສືພິມ New York Times ລາຍງານວ່າ ເຈົ້າໜ້າທີ່ຈຳນວນນຶ່ງ ຈາກລັດຖະບານ ທ່ານໂອບາມາ ໄດ້ພະຍາຍາມ ຈະເຮັດໃຫ້ຂໍ້ມູນ ກ່ຽວກັບ ການພົວພັນທີ່ອາດເປັນ ໄປໄດ້ ລະຫວ່າງ ເຈົ້າໜ້າທີ່ຂອງຄະນະໂຄສະນາຫາສຽງ ຂອງທ່ານດໍໂນລ ທຣຳ ແລະ ເຈົ້າໜ້າທີ່ ຂອງຣັດເຊຍ ນັ້ນ ຊອກຫາໄດ້ງ່າຍຂຶ້ນສຳລັບບັນດານັກສືບສວນສອບສວນ ໃນອະນາຄົດ ໜັງສືພິມສະບັບນີ້ ໄດ້ອ້າງອີງບົດລາຍງານຂອງຕົນ ໃສ່ການເລົ່າເລື່ອງ ຈາກບັນດາ ເຈົ້າໜ້າທີ່ ໃນອະດີດ ແລະໃນປັດຈຸບັນ ຫຼາຍຄົນ ຊຶ່ງບາງຄົນ ໄດ້ກ່າວວ່າ ພວກເຂົາເຈົ້າ ດັ່ງທີ່ໜັງ ສືພິມໄດ້ກ່າວໄປນັ້ນ ບົດລາຍງານ ກ່າວວ່າ ຂໍ້ມູນດັ່ງກ່າວແມ່ນໄດ້ມາຈາກ ພັນທະມິດຂອງສະຫະລັດ ຫຼາຍ ແຫ່ງ ໂດຍປະກອບມີ ອັງກິດ ແລະ ເນເທີແລນ ທີ່ໄດ້ກ່າວເຖິງການພົບປະກັນ ລະຫວ່າງ ບັນດາເຈົ້າໜ້າທີ່ຂອງຣັດເຊຍ ແລະ ເພື່ອນຮ່ວມງານຂອງທ່ານທຣຳ ທີ່ໄດ້ມີຂຶ້ນໃນ ເມືອງຕ່າງໆຂອງຢູໂຣບ ບົດລາຍງານນີ້ຍັງໄດ້ອ້າງອີງໃສ່ ອັນທີ່ອົງການສືບລັບ ສະຫະລັດ ດັກຟັງການສົນທະນາ ຂອງບັນດາເຈົ້າໜ້າທີ່ ຣັດເຊຍ ທີ່ເອີ່ຍເຖິງການຕິດຕໍ່ ກັບບັນດາເພື່ອນຮ່ວມງານ ຂອງທ່ານທຣຳ ທ່ານທຣຳ ໄດ້ປະຕິເສດຕໍ່ບົດລາຍງານກ່ອນໜ້ານີ້ ຂອງໜັງສືພິມດັ່ງກ່າວ ທີ່ໄດ້ກ່າວ ວ່າ ທາງການຂອງສະຫະລັດ ໄດ້ມີຂໍ້ມູນ ກ່ຽວກັບການຕິດຕໍ່ກັນ ລະຫວ່າງ ພວກທີ່ມີ ສ່ວນກ່ຽວຂ້ອງກັບຄະນະໂຄສະນາຫາສຽງຂອງທ່ານທຣຳ ແລະບັນດາ ເຈົ້າໜ້າທີ່ ສືບລັບຂອງຣັດເຊຍ ຊ້ຳແລ້ວຊ້ຳອີກ ໂຄສົກ່ທຳນຽບຂາວ ທ່ານ Sean Spicer ໄດ້ກ່າວວ່າ ບໍ່ມີຫຍັງເລີຍ ຢູ່ໃນບົດລາຍງານ ໃໝ່ນີ້ ໜັງສືພິມໄດ້ອ້າງອີງເຖິງຄຳເວົ້າຂອງທ່ານ Spicer ທີ່ກ່າວວ່າ ການສັ່ງໃຫ້ທົບທວນຄືນຂໍ້ມູນລັບໂດຍທ່ານໂອບາມາ ໄດ້ສະຫລຸບວ່າ ປະທານາທິບໍດີ ຣັດເຊຍ ທ່ານ Vladimir Putin ໄດ້ສັ່ງໃຫ້ປຸກລະດົມເພື່ອໃຊ້ອິດທິພົນເຂົ້າໃນການ ເລືອກຕັ້ງປະທານາທິບໍດີ ສະຫະລັດ ໃນເດືອນພະຈິກ ໂດຍມີຈຸດປະ ສົງທີ່ຈະຊ່ອຍໃຫ້ ທ່ານທຣຳ ຊະນະການເລືອກຕັ້ງ